རྒྱུགས་དང་པོ་བླངས་པ་ལམ་ལྷུང་མ་བྱུང་ན་ཅི་ལྟར་བྱེད།གལ་ཏེ་རྒྱུགས་དང་པོ་ནི་ཏག་ཏག་རང་གི་དཀའ་གནད་ཡིན་ཚེ།རང་གི་བཏབས་ཟིན་པའི་ལན་དག་གཞན་ལ་ཞིབ་བསྡུར་དང་ཡང་ན་ལན་གང་དག་འབྲི་མ་ཐུབ་པ་དང་།མ་ཤེས་སོགས་ལ་ཕྱིར་དྲན་གཏན་ནས་མ་བྱས་ན་བཟང་།དེ་དག་ཕར་གཡུག་ནས་སེམས་བདེ་ལ་བབས་ནས་ངལ་གསོ་བཟང་བོ་བྱས་ཏེ་རྒྱུགས་གཉིས་པར་གྲ་སྒྲིག་ལེགས་པོ་ཞིག་བྱེད་རྒྱུ་ཧ་ཅང་གལ་ཆེ།གཞན་བསྐྱར་སྦྱངས་ཀྱི་དུས་ཆེས་བཟང་བ་ནི་ཞོགས་པར་ཡར་ལངས་རྗེས་ཀྱི་ཆུ་ཚོད་ཕྱེད་ཀ་དང་དགོང་དྲོར་གཉིད་ལོག་པའི་སྔོན་གྱི་ཆུ་ཚོད་ཕྱེད་ཀ་དེ་ཡིན་པས།ཆུ་ཚོད་དེའི་ནང་དུ་སྦྱངས་ཟིན་པའི་ནང་དོན་ལ་ཕྱིར་དྲན་བྱ་རྒྱུ་མ་བརྗེད།